ראשית נציין, כי פגישת הייעוץ הינה ללא כל התחייבות מצדכם. פגישת הייעוץ היא גם בשבילנו לא פחות מאשר בשבילכם, ומטרתה לאפשר לנו להבין ולנתח את מקרה ההסתבכות שלכם בצורה טובה יותר, ולהתאים את ההליך הנכון ביותר עבורכם, תוך שגם אתם מודעים היטב לאן פניכם מועדות, וכיצד מתבצע ההליך אליו תופנו. שנית, לגבי המסמכים בהם כדאי שתצטיידו לקראת הפגישה. כאמור מטרת פגישת הייעוץ היא לנתח את התיק ולבדוק מהו המצב המשפטי שלכם, לכן תשובתנו מתחלקת לשניים. אם הנכם פונים להליכי חדלות פירעון והסדר נושים, נבקש להצטייד ברשימת התיקים שלכם בהוצאה לפועל וכן רשימה ידנית במידה ולא כל הנושים פתחו תיק בהוצאה לפועל. אם הנכם ניגשים להליך הפטר בהוצאה לפועל, נבקש להצטייד ברשימת התיקים וכן בפרוטוקולי הדיון של ההוצאה לפועל, כלומר אותם מסמכים שסרוקים בתיק שלכם (ניתן לקבל את מסמכים אלו בלשכות ההוצאה לפועל. נציין כי חלק מלשכות ההוצאה לפועל גובים על שירות זה תשלום זעום). בכל מקרה, לכל פונה אנו שולחים רשימת מסמכים שיש להצטייד בהם לקראת הפגישה הראשונה, ואם חסרים מסמכים או שטרם הספקתם לאסוף כל הנדרש, ניתן להשלימם לאחר הפגישה באמצעות משלוח פקס או מייל, או בכל אמצעי אחר אשר עומד לרשותכם.